Kefej (kralj Tegeje)
Kefej () bio je, u grčkoj mitologiji, arkadski heroj i kralj Tegeje, sin Aleja i Neere ili Kleobule, brat Amfidamantov, Likurgov i Augin. Sa Amfidamantom je učestvovao u pohodu Argonauta. Kefej je imao dvadeset sinona i dve kćerke i svi njegovi sinovi poginuli su u pohodu koji su preduzeli s Heraklom. Naime, kad je Herakle krenuo u Spartu da kazni Hipokontove sinove za Eonovo ubistvo, svratio je u Tegeju i pozvao Kefeja da mu se pridruži sa svojim sinovima. Kefej se, međutim, plašio da će u njegovom odsustvu Argivci napasti Tegeju, pa je Herakle, da bi ga pridobio, Kefejevoj kćerki Steropi poklonio bronzanu posudu s uvojkom Meduzine kose koja će štititi grad. Kefej je tad sa svojim sinovima i Heraklom krenuo na Spartu, ali su u tom pohodu izgubili život i sam Kefej i svi njegovi sinovi ili, premd drugima, njih sedamnaestorica.

Pričalo se da grad Kafija nosi ime po Kefeju, da je "preovladao naziv Kafija po izgovoru samih Arkađana" te da su stanovnici Kafije pričali "da su prvobitno rodom iz Atike, pa da su zatim, pošto ih je Egej izbacio iz Atine, pobegli u Arkadiju i tu se nastanili, zatraživši zaštitu od Kefeja".

Reference

Literatura 

Kraljevi u grčkoj mitologiji
Grčki heroji
Argonauti